EkBass/fiwiki-20250220-pages-articles huggingface dataset:
Tesla (mikroarkkitehtuuri)

Tesla on NVidian mikroarkkitehtuuri grafiikkasuorittimille. Arkkitehtuurin suorittimet tukevat ohjelmoitavuutta GPGPU-käyttöön muun muassa OpenCL-, CUDA- ja C++ AMP -rajapinnoilla. Arkkitehtuurin seuraaja on Fermi. Tesla- arkkitehtuurissa ohjelmoitavissa oleva mikroarkkitehtuuri korvaa aiemmat kiinteätoimiset, joita oli aiemmin GeForce 7 -sarjassa. Arkkitehtuuri tukee Unified Shader -mallia ja kilpaili AMD:n TeraScale-sarjan kanssa. Arkkitehtuuri on nimetty serbialaisen keksijän ja fyysikon Nikola Teslan mukaan. == Mallit == === Tesla 1.0 === * G80 * G84 * G86 * G92 * G94 * G96 * G98 === Tesla 2.0 === * GT200 * GT215 * GT216 * GT218 Luokka:Nvidia Luokka:Grafiikkasuorittimet
Fermi (mikroarkkitehtuuri)

Fermi on NVidian mikroarkkitehtuuri grafiikkasuorittimille. Arkkitehtuurin suorittimet tukevat ohjelmoitavuutta GPGPU-käyttöön mm. OpenCL, CUDA ja C++ AMP rajapinnoilla. Arkkitehtuuri on seuraaja Tesla arkkitehtuurille. Arkkitehtuurin seuraaja on Kepler. Arkkitehtuuria on käytetty GeForce 400 -sarjassa ja GeForce 500 -sarjassa. == Mallit == Arkkitehtuuria on käytetty seuraavissa malleissa: * GF100 * GF104 * GF106 * GF108 * GF110 * GF114 * GF116 * GF118 * GF119 * GF117 Luokka:Nvidia Luokka:Grafiikkasuorittimet
Venezuela talviolympialaisissa 2014

Venezuela osallistui Sotšin talviolympialaisiin 2014 yhden urheilijan joukkueella. Maan ainoa edustaja oli 43-vuotias alppihiihtäjä Antonio Pardo, joka toimi maan lipunkantajana sekä avajaisissa että päättäjäisissä. Hän oli vasta viides venezuelalainen, joka osallistui talviolympialaisiin, ja ensimmäinen, joka osallistui alppihiihtoon. Hän kuitenkaan ei päässyt maaliin asti kilpailussa. == Joukkue == === Alppihiihto === *Antonio Pardo - miesten suurpujottelu == Lähteet == Luokka:Valtiot talviolympialaisissa 2014 Talviolympialaisissa 2014
Pascal (mikroarkkitehtuuri)

thumb|Blaise Pascalin maalaus, arkkitehtuurin nimi Pascal on NVidian mikroarkkitehtuuri grafiikkasuorittimille. Arkkitehtuuri on esiteltu huhtikuussa 2016 GP100 suoritinpiirin yhteydessä. Arkkitehtuurin suorittimet tukevat ohjelmoitavuutta GPGPU-käyttöön mm. OpenCL, CUDA ja C++ AMP rajapinnoilla. Arkkitehtuuri on seuraaja Maxwell-arkkitehtuurille. Arkkitehtuurin seuraaja on Volta. == Mallit == Arkkitehtuuria käyttävät seuraavat mallit: * GP100 * GP102 ** GTX Titan X * GP104 ** GTX 1070, GTX 1080 * GP106 * GP107 == Lähteet == Luokka:Nvidia Luokka:Grafiikkasuorittimet
Kirja (täsmennyssivu)

Kirja voi tarkoittaa ainakin seuraavia: *kirja, painettua tekstiä tai kuvia sisältävä kirjallinen tuote; myös vastaava sisältö sähköisessä tai muussa muodossa *kirja, kirjallisen teoksen laaja itsenäinen osa, esimerkiksi Raamatun kirjat *kirja, kappalemitta, 25 arkkia paperia *Kustannusosakeyhtiö Kirja, entinen suomalainen kirjankustantamo *Kustannusliike Kirja, Neuvostoliitossa toiminut suomenkielisen kirjallisuuden ja lehtien kustantamo *ravintola Kirja, Helsingin Kruununhaassa 1935–2007 toiminut ruokaravintola, nykyinen yksityisklubi KirjaClub *Kirja, Kalle Päätalon muistomerkki Taivalkoskella.
Kepler (mikroarkkitehtuuri)

Kepler on NVidian mikroarkkitehtuuri grafiikkasuorittimille. Arkkitehtuurin suorittimet tukevat ohjelmoitavuutta GPGPU-käyttöön mm. OpenCL, CUDA ja C++ AMP rajapinnoilla. Arkkitehtuuri on seuraaja Fermi arkkitehtuurille. Arkkitehtuurin seuraaja on Maxwell. Arkkitehtuuria on käytetty myös Tegra K1 järjestelmäpiirissä. == Mallit == Arkkitehtuuria käyttävät seuraavat mallit: * GK104 * GK106 * GK107 * GK110 * GK208 * GK210 * Tegra K1 Luokka:Nvidia Luokka:Grafiikkasuorittimet
Maxwell (mikroarkkitehtuuri)

Maxwell on NVidian mikroarkkitehtuuri grafiikkasuorittimille. Arkkitehtuurin suorittimet tukevat ohjelmoitavuutta GPGPU-käyttöön muun muassa OpenCL, CUDA ja C++ AMP rajapinnoilla. Arkkitehtuuri on seuraaja Kepler-arkkitehtuurille. Arkkitehtuurin seuraaja on Pascal. Ensimmäiset arkkitehtuuria käyttävät mallit olivat GeForce GTX 750 ja GeForce GTX 750 Ti suorittimet. Molemmat julkaistiin 18. helmikuuta 2014. Toisen sukupolven arkkitehtuuri on käytössä Nintendo Switch pelikonsolissa. == Sukupolvet == === Ensimmäinen sukupolvi === Mikroarkkitehtuurin ensimmäinen sukupolvi on GM10x. Sarjan piirit käyttävät merkintöjä: * GM107 * GM108 === Toinen sukupolvi === Mikroarkkitehtuurin ensimmäinen sukupolvi on GM20x. Sarjan piirit käyttävät merkintöjä: * GM200 * GM204 * GM206 == Lähteet == Luokka:Nvidia Luokka:Grafiikkasuorittimet
AMD Radeon Rx 300 -sarja

Radeon Rx 300 -sarja on AMD:n mallisto grafiikkasuorittimia. Sarja on seuraaja AMD Radeon Rx 200 -sarjalle. Malliston seuraaja on AMD Radeon Rx 400 -sarja. == Mallit == Mallistoon kuuluvat kolme sarjaa: * R5 (330-340 mallit) * R7 (340-370 mallit) * R9 (380-390X2 mallit) ** R9 Nano, R9 Fury, R9 Fury X, Radeon Pro Duo Malliston grafiikkasuorittimet käyttävät Graphics Core Next -mikroarkkitehtuuria. Fiji-malli R9 Fury -sarjassa käyttää HBM-muistia. == Lähteet == Luokka:AMD Luokka:Grafiikkasuorittimet Luokka:Vuoden 2015 tekniikka
Luis Brunetto

Luis Ángel Brunetto (27. lokakuuta 1901 Rosario, Argentiina – 7. toukokuuta 1968 Argentiina) oli argentiinalainen kolmiloikkaaja. Hän voitti olympiahopeaa Pariisissa 1924 tuloksella 15,425 metriä. Etelä-Amerikan mestari hän oli vuosina 1924, 1926, 1927, 1929 ja 1931. == Lähteet == == Aiheesta muualla == * * Luokka:Argentiinalaiset kolmiloikkaajat Luokka:Argentiinalaiset olympiamitalistit Luokka:Vuonna 1901 syntyneet Luokka:Vuonna 1968 kuolleet
Peippolan terästehdas

Peippolan terästehdas oli Karjalan kannaksella Uudenkirkon Peippolan kylässä Peippolanjoen kosken rannalla sijainnut manufaktuuripaja joka oli toiminnassa 1800–1844.Kauko Puustinen : Karjalan kannaksen historialliset ruukit, Geologi 64/2012 Terästehtaan perustivat vapaaherra Demien von Demienov ja pietarilaiset kauppiaat Jakob Österman ja Vasili Iljin. Tehdas, jossa oli kaksi nippurautavasaraa ja kankirautavasara sekä leikkaussakset, aloitti toimintansa helmikuussa 1802. Tehtaassa valmistettiin takoraudasta polttoterästä kuumentamalla lieskauunissa laatikoita joissa oli hiilijauheella ympäröityjä rautakankia. Raaka-aine tuli yleensä Venäjältä mutta ajoittain käytettiin myös suomalaista järvimalmista valmistettua rautaa. Tehdas siirtyi sittemmin Östermanin yksin omistamaksi ja myöhemmin omistajaksi tuli Östermanin poika Wilhelm Österman. Tehtaaseen hankittiin myös venytysvasara ja ahjo teräksen ja karkeiden manufaktuurituotteiden takomista varten. Vuonna 1833 tapahtuneen tulipalon jälkeen teräksen valmistuksesta luovuttiin ja tehdas muutettiin kankirautapajaksi. Kankirautapaja valmistui vuonna 1838 mutta paloi heti aloitettuaan toimintansa. Vuonna 1839 tehdas sai luvan laitteistolle johon kuului kankivasara, ahjo ja nippuvasara sekä kaksi naulavasaraa. Raaka-aineena käytettiin nyt Viipurista ja Pietarista tuotua romurautaa ja valmiit tuotteet toimitettiin myös näihin kaupunkeihin. Peippolan tehdas paloi kolmannen kerran 1844 eikä sitä enää rakennettu uudestaan. == Lähteet == Luokka:Suomen ruukit Luokka:Uusikirkko
Fields of Gold

Fields of Gold on Stingin kappale hänen albumiltaan Ten Summoner’s Tales (1993). "Fields of Gold" ja kaikki muut albumin kappaleet nauhoitettiin Wiltshiren Lake Housessa, miksattiin Lontoon The Townhouse Studiolla ja masteroitiin New Yorkissa Masterdiskillä. Kappaleen huuliharppusoolon soittaa Brendan Power. Kappaleen musiikkivideon ohjasi Kevin Godley. Singlen kansikuva kuvattiin Wiltshiren Wardour Old Castlessa, kuten myös Ten Summoner’s Tails -albumin kansikuva. "Fields of Gold" ylsi sijalle 16 Ison-Britannian listoilla, sijalle 23 Billboard Hot 100 -listalla ja toiseksi Billboard Adult Contemporary -listalla. Kappale sisällytettiin Stingin vuonna 1994 julkaisemaan Fields of Gold: The Best of Sting 1984-1994 -kokelma-albumiin ja myöhempään vuoden 1997 The Very Best of Sting & The Police -kokoelma-albumiin. Sting uudelleenlevytti kappaleen vuonna 2006 hänen klassisen tyylin Songs from the Labyrinth -albumin bonuskappaleeksi, jossa kappaletta säestää ainoastaan luuttu. Vuonna 2019 julkaistulla levyllä "My Songs" on kappaleesta uudelleenlevytetty versio. Kappaleen on levyttänyt myös muun muassa yhdysvaltalainen laulaja Eva Cassidy. Tapani Kansa levytti kappaleesta vuonna 1994 suomenkielisen version ”Kultaniityt”, jonka Kansa on itse sanoittanut. ==Listasijoitukset== Listat (1993) Paras sijoitus Iso-Britannia 16 AustraliaRyan, Gavin (2011). Australia's Music Charts 1988-2010. Mt. Martha, VIC, Australia: Moonlight Publishing. 85 Saksa 52 Irlanti 22 Alankomaat 44 Sveitsi 25 US Billboard Hot 100 23 US Adult Contemporary 2 US Mainstream Rock 24 US Alternative Songs 12 == Eva Cassidyn versio == Tammikuussa 1996 yhdysvaltalainen naislaulaja Eva Cassidy levytti Washington D.C.:n Blues Alley -yökerhossa livealbumin "Live at Blues Alley". Klubilla levytetty keikka sisälsi cover-version Stingin kappaleesta Fields of Gold. 1998 kappale julkaistiin singlenä, joka ylsi parhaimmillaan Alankomaiden listalla sijalle 66 ja Ruotsin listalla sijalle 47. 2012 kappaleesta julkaistiin Mr. Josephin muokkaama remix-versio. Alkuperäinen livelevytys kappaleesta sisältyy myös Eva Cassidyn kuoleman jälkeisesti julkaistulle kokoelmalevylle "Songbird". ==Lähteet== Luokka:Vuoden 1993 kappaleet Luokka:Brittiläiset rockkappaleet
Peron naulatehdas

Peron naulatehdas oli Karjalan kannaksella Viipurin maalaiskunnan Suurperon kylässä Perojoen Kyrökoskella sijainnut naulatehdas joka oli toiminnassa 1876–1939.Kauko Puustinen : Karjalan kannaksen historialliset ruukit, Geologi 64/2012 Tehdas syntyi jatkamaan kauppias Aleksander Bergin omistaman Viipurin Papulan kaupunginosassa vuosina 1862–1876 toimineen Viipurin naulatehtaan toimintaa. Tehdas valmisti konenauloja, galvanoitua ja tavallista rauta-, messinki- ja kuparilankaa, rautakettinkiä sekä ruuveja ja muttereita. Tuotteet menivät pääosin Venäjälle ja tehtaan tuotanto kasvoi niin kauan kuin tuotteita voitiin viedä Venäjälle tullivapaasti. Tullien käyttöönoton jälkeen tehtaan tuotanto alkoi pienentyä niin että se oli vuonna 1890 noin 1 500 tonnia ja vuonna 1913 noin 1 000 tonnia. Taloudellisiin vaikeuksiin joutunut naulatehdas siirtyi 1919 Oy Ferraria Ab:n omistukseen joka fuusioi sen itseensä 1920. Naulatehtaan toiminta lienee päättynyt vuonna 1939. == Lähteet == == Aiheesta muualla == * Pero Spikfabriks Ab Pörssitiedon netissä Luokka:Suomen ruukit Luokka:Viipurin maalaiskunta
Maria Magdalena Eek

Maria Magdalena Eek (1733 – 20. lokakuuta 1800 Turku) oli turkulainen sokerileipuri. Hän toimi menestyksekkäällä urallaan mm. hovihankkijana. == Perhe == Maria Eek oli porvarisperheen tytär isostavihasta toipuvassa Turussa. Hän oli raatimies Henric Eekin tytär ja hovioikeudenneuvos Johan Eekin sekä rykmentinvälskäri Henrik Abraham Eekin sisar. Hänen sisarensa Elisabet Eek oli naimisissa tullaajan kanssa, kun taas toinen siskoksista Anna Christina Eek pysyi Maria Magdalenan tavoin naimattomana. == Toiminta == Vuonna 1782 Maria Eek haki lupaa valmistaa kauppaveroa vastaan kakkuja ja keksejä ja muuta leipurintaksojen ulkopuolella olevia leivonnaisia. Hän sai saman oikeuden kuin naiset vastaavissa tapauksissa: hän sai henkilökohtaisen luvan, jonka mukaan vain hän itse sai myydä mitä hän itse oli valmistanut oman toimeentulonsa turvaamiseksi, ei palkata oppilaita tai muita työntekijöitä. Häntä ei sen vuoksi koskaan rekisteröity leipuriksi, jonka takia hänen toimintansa jäljille on vaikea päästä. Tästä huolimatta menestyvällä yrittäjällä "neito Eekillä" oli monia työntekijöitä, eikä hän elättänyt vain itseään, vaan myös sisarensa ja kasvattityttärensä, osti oman talon ja palkkasi useita naisia myymään hänen tuotteitaan kaduilla. Maria Eek oli menestyksensä takia leipurikillan monien valitusten kohteena. Leipureiden kitkeryyden aiheutti nimenomaan hänen menestyksekäs myyntityönsä kaupungin kaduilla, sillä leipureille katumyynti ei ollut sallittua muulloin kuin markkina-aikaan. Hän sai kuitenkin jatkaa uraansa kuolemaansa saakka, vaikka hänestä valitettiin jopa kuninkaalle. Hän oli menestyksestään ja varallisuudestaan huolimatta kuollessaan veloissa kiinteistönsä arvon verran veljelleen Henrik Abraham Eekille. == Lähteet == * * === Viitteet === Luokka:Suomalaiset leipurit Luokka:Turun historia Luokka:Vuonna 1733 syntyneet Luokka:Vuonna 1800 kuolleet
Yleisurheilun Etelä-Amerikan-mestaruuskilpailut

Yleisurheilun Etelä-Amerikan-mestaruuskilpailut järjestetään kahden vuoden välein. Järjestävänä organisaationa toimii Etelä-Amerikan yleisurheiluliitto. Ensimmäiset Etelä-Amerikan-mestaruuskilpailut käytiin Montevideossa vuonna 1919. Naiset kilpailivat Etelä-Amerikan-mestaruuksista ensimmäisen kerran Limassa vuonna 1939. == Kilpailupaikat == 1\. 1919 Montevideo, Uruguay 2\. 1920 Santiago, Chile 3\. 1924 Buenos Aires, Argentiina 4\. 1926 Montevideo, Uruguay 5\. 1927 Santiago, Chile 6\. 1929 Lima, Peru 7\. 1931 Buenos Aires, Argentiina 8\. 1933 Montevideo, Uruguay 9\. 1935 Santiago, Chile 10\. 1937 São Paulo, Brasilia 11\. 1939 Lima, Peru 12\. 1941 Buenos Aires, Argentiina 13\. 1943 Santiago, Chile 14\. 1945 Montevideo, Uruguay 15\. 1947 Rio de Janeiro, Brasilia 16\. 1949 Lima, Peru 17\. 1952 Buenos Aires, Argentiina 18\. 1954 São Paulo, Brasilia 19\. 1956 Santiago, Chile 20\. 1958 Montevideo, Uruguay 21\. 1961 Lima, Peru 22\. 1963 Cali, Kolumbia 23\. 1965 Rio de Janeiro, Brasilia 24\. 1967 Buenos Aires, Argentiina 25\. 1969 Quito, Ecuador 26\. 1971 Lima, Peru 27\. 1974 Santiago, Chile 28\. 1975 Rio de Janeiro, Brasilia 29\. 1977 Montevideo, Uruguay 30\. 1979 Bucaramanga, Kolumbia 31\. 1981 La Paz, Bolivia 32\. 1983 Santa Fe, Argentiina 33\. 1985 Santiago, Chile 34\. 1987 São Paulo, Brasilia 35\. 1989 Medellín, Kolumbia 36\. 1991 Manaus, Brasilia 37\. 1993 Lima, Peru 38\. 1995 Manaus, Brasilia 39\. 1997 Mar del Plata, Argentiina 40\. 1999 Bogotá, Kolumbia 41\. 2001 Manaus, Brasilia 42\. 2003 Barquisimeto, Venezuela 43\. 2005 Cali, Kolumbia 44\. 2006 Tunja, Kolumbia 45\. 2007 São Paulo, Brasilia 46\. 2009 Lima, Peru 47\. 2011 Buenos Aires, Argentiina 48\. 2013 Cartagena, Kolumbia 49\. 2015 Lima, Peru 50\. 2017 Asunción, Paraguay 51\. 2019 Lima, Peru 52\. 2021 Guayaquil, Ecuador == Lähteet == * * Luokka:Yleisurheilukilpailut
Urimalahden ruukki

Urimalahden ruukki oli Lapinlahdella Urimajoen alkupäässä Urimolahden rannalla sijainnut harkkohytti joka oli toiminnassa vuosina 1792–1858. Se oli Suomen ensimmäinen teollisesti järvimalmia sulattanut harkkohytti.Museoviraston kulttuuriympäristön rekisteriportaali : Lapinlahti, Urimalahden harkkohytti Harkkohytti rakennettiin 1792 paikalla sijainneen vanhan vesimyllyn lähelle. Vesiratas toimi laitoksen palkeiden ja kankivasaran voimanlähteenä mutta laitos jäi vaatimattomaksi koska vesivoimaa ei ollut paljoa tarjolla. Laitokseen kuului myös 1800-luvun alussa rakennettu pienoismasuuni jota ei kuitenkaan käytetty pitkään. Harkkohytin toiminta päättyi Lastukosken perkauksen ja järvimalmin lähteenä olleen Syvärijärven pinnan laskun myötä. Malmiveneet eivät enää päässeet ruukille ja niinpä ruukki suljettiin 1858 ja purettiin seuraavana vuonna. Urimajoen eteläisen jokihaaran poikki rakennettu betonipato on rakennettu perimätiedon mukaan käyttäen runkona vanhaa ruukin patoa. Padon alapuolella saaressa oleva 1900-luvulla rakennettu paja on tiettävästi rakennettu ruukin harkkohytin paikalle ja rannan puolella sijaitsevat 1900-luvulta peräisin olevat myllyn ja voimalaitoksen betoniperustukset sekä lahonnut uittoränni ovat perimätiedon mukaan ruukin vasarapajan paikalle rakennettuja. == Lähteet == Luokka:Suomen ruukit Luokka:Lapinlahden rakennukset ja rakennelmat
Dongo (Italia)

Dongo on kunta Pohjois-Italiassa Comon maakunnassa Lombardian alueella. Se sijaitsee Comojärven pohjoisrannalla. ==Historia== Dongo on tullut tunnetuksi paikkana, missä partisaanit vangitsivat Benito Mussolinin ja Italian sosiaalisen tasavallan ministereitä 27. huhtikuuta 1945. He yrittivät paeta Sveitsiin saksalaisessa sotilassaattueessa. Pidätys tehtiin Dongon ja Musson väliselle tielle asetetussa tiesulussa. Pidätyksen jälkeen heidät vietiin kaupungintalolle, Palazzo Manziin, jossa heidän pidätyksensä virallistettiin.Museo della Fine della Guerra ==Nähtävyyksiä== Palazzo Manzissa on sodan päättymisen museo, Museo della Fine della Guerra. Se perustettiin vuonna 2014. Aiemmin samalla paikalla toimi vuodesta 1998 lähtien vastarintamuseo Museo della Resistenza. Museon historia ==Ystävyyskaupunki== Ranskalainen Arromanches-les-Bains on ollut Dongon ystävyyskaupunki vuodesta 1998 lähtien. Tällä Normandian rannikolla olevalla kaupungilla on ollut Dongon tavoin vaikutus fasismin kukistumiseen.Kunnan kotisivut ==Lähteet== ==Aiheesta muualla== *Museo della Fine della Guerra Luokka:Comon maakunnan kunnat
Huppoisten ruukki

Huppoisten ruukki oli Karjalan kannaksella Viipurin maalaiskunnan Yläsäiniön kylässä Yläsäiniön eli Huppoisten joen kosken rannalla sijainnut rautaruukki joka oli toiminnassa vuosina 1696–1710. Ruukki lienee sijainnut samalla paikalla kuin myöhempi Yläsäiniön naulatehdas.Kauko Puustinen : Karjalan kannaksen historialliset ruukit, Geologi 64/2012 Huppoisten ruukin rakensivat vuonna 1695 viipurilaiset varakkaat kauppiaat pormestari Per Fremling ja raatimies Hans Tesche. Vuonna 1696 virallisen privilegion saaneessa ruukissa oli yksi kankivasara ja kaksi ahjoa. Lisäksi ruukkiin kuului nippuvasarapaja. Ruukki valmisti Ruotsista tuodusta takkiraudasta taottavaa kankirautaa. Lisäksi valmistettiin nippuvasarapajassa jatkojalosteina nauloja, pultteja ja ankkureita. Työväkeä ruukissa oli noin 30 henkeä. Ruukin tuotteet menivät aluksi viipurilaisille laivatelakoille ja myöhemmin 1700-luvun alussa ruukki toimi Ruotsin armeijan alihankkijana ja toimitti rautaa Viipurin linnoitteiden korjaamiseen. Ruukin omistajista Fremling kuoli vuonna 1705 ja Tesche jatkoi sitten ruukin toimintaa yksin. Viipuria piirittäneet venäläiset tuhosivat ruukin isovihan aikana vuonna 1706 mutta se rakennettiin uudestaan. Vuonna 1710 venäläiset tuhosivat ruukin uudestaan eikä sitä enää korjattu kuntoon. == Lähteet == Luokka:Suomen ruukit Luokka:Viipurin maalaiskunta
AMD Radeon Rx 400 -sarja

Radeon Rx 400 -sarja on AMD:n mallisto grafiikkasuorittimia. Sarja on seuraaja AMD Radeon Rx 300 -sarjalle. Malliston seuraaja on AMD Radeon Rx 500 -sarja. Malliston grafiikkasuorittimet käyttävät Graphics Core Next (GCN) -mikroarkkitehtuuria. Sarjaan kuuluvat suorittimet: * Polaris ** Polaris 10 ** Polaris 11 == Mallit == Mallistoon kuuluvat kolme sarjaa: * RX 460 * RX 470 * RX 480 Radeon Pro Duo on Polaris -arkkitehtuurin grafiikkasuorinta käyttävä ammattikäyttöön tarkoitettu näytönohjain. == Lähteet == Luokka:AMD Luokka:Grafiikkasuorittimet Luokka:Vuoden 2016 tekniikka
Henriksdalin manufaktuuripaja

Henriksdalin manufaktuuripaja sijaitsi Hämeenkoskella Teuronjoen etelärannalla. Se oli toiminnassa vuosina 1864–1888 (virallinen privilegio saatiin 1867). Museoviraston kulttuuriympäristön rekisteriportaali : Hämeenkoski, Henriksdalin manufaktuuripaja Manufaktuuripajan perusti seppä Henrik Johan Jufva omistamansa Aakalan tilan maille. Pajassa oli yksi nippuvasara ja kaksi naulavasaraa. Pajan raaka-aine saatiin Padasjoella sijainneelta Vierun ruukilta ja lisäksi hankittiin romurautaa eri puolilta Suomea. Paja valmisti pääasiassa manufaktuurituotteita, mutta lisäksi myös nauloja sekä nippu- ja pulttirautaa. Pajan tuotanto supistui 1880-luvun alussa ja se myytiin 1884 Kosken verkatehtaan omistaneelle Antti Korhoselle. Paja lakkautettiin 1888 mutta vasarapajarakennus säilyi osana Kosken verkatehtaan kutomoa. Pajasta on nykyisin jäljellä lähinnä parin rakennuksen kiviset perustukset. == Lähteet == Luokka:Suomen ruukit Luokka:Hämeenkoski
Anu Kantele-Häkkinen

Anu Maria Kantele-Häkkinen, usein muodossa Anu Kantele (s. 1962 Yhdysvallat) on suomalainen solubiologi ja lääkäri, jota työskentelee Helsingin yliopiston infektiosairauksien professorina. Lisäksi hän toimii vierailevana professorina Karoliinisessa instituutissa Tukholmassa. == Ura == Kantele valmistui Jyväskylän yliopistosta solubiologiksi (FK), sitten Helsingin yliopistosta lääketieteen lisensiaatiksi (1990) ja tohtoriksi (1991). Hänen englanninkielinen artikkeliväitöskirjansa (1990) oli otsikoitu Human immune response to oral typhoid vaccination reflected as circulating antibody- secreting cells. Hän sai immunologian dosentin pätevyyden (2002), sisätautien erikoislääkärin (2003) ja infektiosairauksien erikoislääkärin pätevyyden (2005). Lisäksi hän sai lääkärikouluttajan erityispätevyyden (2010) ja infektiosairauksien dosentuurin (2010–). Hän on suorittanut myös trooppisten tautien diplomin (2011) ja matkailulääketieteen kansainvälinen tutkinnon (2011). Kantele on tutkinut muun muassa antibiooteille vastustuskykyisiä bakteereita. Hän johti suomalaistutkimusta, jossa asiaa selvitettiin. Tutkimuksessa todettiin, että niitä saa Kaakkois-Asiassa, erityisesti Intiassa matkaileva ja sitä enemmän, jos on käyttänyt ripulin hoitoon antibiootteja, jolloin resistenttejä bakteereja saa 80 prosenttia sairastuneista.Annikka Mutanen: Ihmelääke oli sadan vuoden laina. Helsingin Sanomat 23.1.2016 s. B 12-13 Vuonna 2017 hän johti ripulirokotetutkimusta Länsi-Afrikassa, Beninissä. Rokotteen todettiin antavan 56 prosenttisen suojan ripulia vastaan. Tutkimuksessa havaittiin myös, että rokote ehkäisee vakavaa ripulia siitä riippumatta, onko sen aiheuttaja etec vai joku muu. Kantele sai apurahan koronaviruksen tutkimiseen vuonna 2020. == Yksityiselämä == Anu Kantele syntyi Yhdysvalloissa hänen isänsä Juhani Kanteleen toimiessa post doc-tutkijana Arkansasin yliopistossa (1960–1962); sittemmin isästä tuli Jyväskylän yliopiston fysiikan professori. == Lähteet == Luokka:Suomalaiset lääkärit Luokka:Helsingin yliopiston professorit Luokka:Suomalaiset professorit Luokka:Vuonna 1962 syntyneet Luokka:Elävät henkilöt
C++ AMP

C++ AMP () on ohjelmointimalli ja -kirjasto, joka sisältää elementtejä C++-ohjelmointikielestä ja ajonaikaisesta kirjastosta. Tarkoitus on mahdollistaa alhaisen tason ohjelmointi laitealustalle GPGPU käyttöön. Kirjaston kehittäjä on Microsoft joka toteuttaa sen DirectX 11-rajapinnan päälle. Vuonna 2013 on julkaistu C++ AMP -kääntäjä, joka tukee OpenCL-, SPIR- ja HSAIL-kohteita. == Katso myös == * CUDA == Lähteet == == Aiheesta muualla == * C++ AMP : Language and Programming Model — Versio 1.0, lokakuu 2012 Luokka:Ohjelmointi
Wanda Group

Wanda Group (), tai Dalian Wanda (), on kiinalainen monikansallinen monialayritys. Se on maailman suurin yksityinen rakennuttaja ja kiinteistöomistaja ja maailman suurin elokuvateatteriketjujen operaattori, joka omistaa Wanda Cinemas-, Hoyts Group- ja AMC Theaters -elokuvateatteriyhtiöt. Toukokuussa 2021 Wanda luopui AMC-omistuksestaan. Tammikuussa 2017 Wandan omistama AMC osti myös suomalaisen Finnkinon emoyhtiön Nordic Cinema Groupin.Finnkino myytiin taas – Ostaja maailman suurin elokuvateatteriketju ja Aasian rikkain mies, Yle Uutiset 23.1.2017. Kesäkuussa 2014 Wanda Group omisti Kiinassa 88 Wanda Plaza -liikekeskusta, 55 viiden tähden hotellia, 1 247 elokuvateatteria, 78 tavarataloa ja 84 karaokekeskusta. == Historia == Wanda Groupin perusti liikemies Wang Jianlin vuonna 1988 asuinkiinteistöyritykseksi. Se oli yksi ensimmäisistä Kiinan talousuudistuksen jälkeen perustetuista osakeyhtiöistä. Vuodesta 2005 Wanda Group on laajentunut voimakkaasti kiinteistöbisneksen ulkopuolelle. Vuonna 2012 se osti yhdysvaltalaisen elokuvateatteriketjun AMC:n, mikä teki Wandasta maailman suurimman elokuvateatteriyhtiön. Vuonna 2013 Wanda osti brittiläisen luksusvenevalmistaja Sunseekerin. Lisäksi se rakensi huvipuistoja eri puolilla Kiinaa ja perusti yhdessä Tencent- ja Baidu -yhtiöiden kanssa verkkokauppa- alustaa kehittävän yhteisyrityksen. Kesäkuussa 2015 Wanda ilmoitti ostaneensa australialaisen Hoyts-elokuvateatteriketjun ja perusti elokuvatoimialaa hoitamaan erillisen holdingyhtiön nimeltä Wanda Film Holdings. Vuonna 2016 Wanda Group osti Legendary Entertainment -yhtiön, minkä jälkeen Wanda Film Holdings on ollut liikevaihdoltaan maailman suurin elokuva-alan yhtiö. Wanda Group epäonnistui yrityksessään ostaa Paramount Pictures -elokuvatuotantoyhtiö, mutta syyskuussa 2016 Wanda ilmoitti yhteistyösopimuksesta Sony Pictures Entertainment -yhtiön kanssa. Sen pohjalta Wanda aikoo rahoittaa etenkin Kiinan markkinoille suunnattuja Sonyn elokuvatuotantoja. Wanda Group on kaavaillut myös pilvenpiirtäjähotellien rakentamista Chicagoon ja Lontooseen. Joulukuussa 2014 Wanda Groupin kiinteistötoimiala listautui Hongkongin pörssiin. Osakeanti teki Wandan perustajasta Wang Jianlinista yhden Kiinan rikkaimmista miehistä, joidenkin arvioiden mukaan koko Aasian rikkaimman. ==Lähteet== Luokka:Kiinalaiset yritykset Luokka:Kiinalaiset pörssiyhtiöt
Umbra Software

Umbra Software Oy (myöhemmin lyhyesti Umbra) on suomalainen grafiikkaohjelmistoteknologioita kuluttajatuotteisiin kehittävä yritys. Yritys on perustettu vuonna 2006 Helsingissä, ja sen perustajien tausta on samana vuonna Nvidialle myydyssä Hybrid Graphicsissa. Umbra SDK on grafiikkapintojen optimointiin tarkoitettu ohjelmisto, jota käyttävät useat laajalti tunnetut peliohjelmistot ja -talot. Umbra Cloud on ohjelmiston versio, joka on tarkoitettu pilvipalveluiden kanssa käytettäväksi. Yhtiö kehittää teknologiaa, jota voidaan hyödyntää pelien lisäksi karttasovelluksissa, simulaatioissa sekä rakenne- ja arkkitehtisuunnittelussa. Yhdysvaltalainen Amazon osti Umbran tammikuussa 2021. == Lähteet == == Aiheesta muualla == * Umbra 3D Luokka:Suomalaiset ohjelmistoyritykset
Giulino

Giulino on Tremezzinan kuntaan kuuluva kylä Pohjois-Italiassa Comon maakunnassa Lombardian alueella. Kylä tunnetaan myös nimellä Giulino di Mezzegra. Se kuului Mezzegran kuntaan, kunnes vuoden 2014 kuntaliitoksessa Mezzegra liittyi uuteen Tremezzinan kuntaan. Kuntaliitokset 2014 ==Historia== Giulino on tullut tunnetuksi paikkana, missä partisaanit teloittivat Benito Mussolinin ja hänen rakastajattarensa Clara Petaccin 28. huhtikuuta 1945 Villa Belmonten edessä.Museo della Fine della Guerra ==Lähteet== ==Aiheesta muualla== Luokka:Lombardia
Wang Jianlin

Wang Jianlin (s. 24. lokakuuta 1954) on kiinalainen liikemies, jota pidetään yhtenä Kiinan rikkaimmista ihmisistä. Hän on tehnyt omaisuutensa perustamalla Kiinan suurimmaksi kiinteistöyritykseksi ja maailman suurimmaksi elokuvateatteriyhtiöksi kasvaneen Wanda Groupin. Hän toimii yritysryhmän hallituksen puheenjohtajana.Finnkino myytiin taas – Ostaja maailman suurin elokuvateatteriketju ja Aasian rikkain mies, Yle Uutiset 23.1.2017.Kiinan rikkain köyhtyi muutaman miljardin, Yle Uutiset 25.8.2015. Viitattu 23.1.2017. ==Lähteet== Luokka: Kiinalaiset liikemiehet Luokka: Vuonna 1954 syntyneet Luokka: Elävät henkilöt
VideoCore

VideoCore on Broadcomin sarja grafiikkasuorittimia. Suoritin on käytössä Broadcomin järjestelmäpiireissä. VideoCoren on kehittänyt Alphamosaic ja se perustuu kaksiulotteiseen DSP-arkkitehtuuriin. Piirin arkkitehtuuri on suunnattu videokuvan käsittelyyn ja esimerkiksi MPEG4:n tai muun koodekin käsittelyyn. Arkkitehtuurin ominaisuuksia ovat muun muassa Fast Fourier Transform (FFT), diskreetti kosinimuunnos (DCT), kuvan suodatus ja kohinan poisto. VideoCore IV tukee OpenGL ES 1.1/2.0 ja OpenVG 1.1 ohjelmointia. == Mallit == Mallit ovat: * VideoCore I * VideoCore II * VideoCore III ** Nokia N8 * VideoCore IV ** käytössä mm. Raspberry Pi * VideoCore V * VideoCore VI ** käytössä Raspberry Pi 4:ssä * VideoCore VII ** käytössä Raspberry Pi 5:ssä == Ajurituki == Lokakuussa 2012 Broadcom julkisti BSD-lisenssin alla lähdekoodit ajureihin. == Lähteet == Luokka:Grafiikkasuorittimet
Sirosara

Sirosara (Carex brunnea) on sarakasvien (Cyperaceae) heimoon, sarojen (Carex) sukuun kuuluva kasvilaji. Siitä on kaksi alalajia Carex brunnea subsp. brunnea ja Carex brunnea subsp. occidentalis sekä kaksi muunnosta Carex brunnea var. abscondita ja Carex brunnea var. arabica. Sirosaralla on lyhyt maavarsi, josta ei tule rönsyjä. Sen varsi on sileä ja kolmiomainen. Lehdet ovat 2–3 mm leveitä ja kasvavat lähinnä varren tyveltä. Lehdet voivat olla vartta pidempiä tai lyhyempiä. Kukinnon muodostavia tähkiä voi olla muutamasta kappaleesta yli kymmeneen kappaletta. Hede- ja emikukat sijaitsevat samoissa tähkissä, joskin eri päissä tähkää. Tähkien hedekukallinen pää on selvästi ohuempi ja pienempi kuin emikukallinen pää. Sirosara kukkii kesä–lokakuussa. Sirosara kasvaa monenlaisilla kasvupaikoilla: vuorenrinteillä, metsissä varpukasvillisuuden seassa, jokitörmillä, varjoisilla tienpientareilla tai aurinkoisilla kosteilla paikoilla. Sirosaraa tavataan laajalti Kaakkois-Aasiassa, Pakistanista ja Intiasta Korean niemimaalle ja Japaniin, Australiassa, Mauritiuksella sekä Lord Howen saarella. Sirosaraa on saatavissa myös koristekasvina. Sorjasaran (Carex krausei) toinen, vaihtoehtoinen suomenkielinen nimi on myös sirosara. == Lähteet == * Flora of China: Carex brunnea * Flora of Pakistan: Carex brunnea === Viitteet === Luokka:Sarat
Wind River (vuoden 2017 elokuva)

Wind River on vuonna 2017 ensi-iltansa saanut yhdysvaltalainen jännityselokuva, jonka on käsikirjoittanut ja ohjannut Taylor Sheridan. Sen pääosia esittävät Jeremy Renner ja Elizabeth Olsen. Elokuva kertoo nuoresta FBI-agentista, joka lähetetään Wyomingiin intiaanireservaattiin, missä villieläinten suojelupalvelulle työskentelevä mies on löytänyt ruumiin. Wind River on Sheridanin esikoisohjaus ja viimeinen hänen käsikirjoittamastaan trilogiasta, johon kuuluvat lisäksi elokuvat Sicario (2015) ja Hell or High Water (2016). Elokuva sai ensi-iltansa Sundancen elokuvajuhlilla 21. tammikuuta 2017. == Rooleissa == ==Lähteet== * * ===Viitteet=== ==Aiheesta muualla== * Luokka:Vuoden 2017 yhdysvaltalaiset elokuvat Luokka:Yhdysvaltalaiset jännityselokuvat
Dmitri Radtšenko

Dmitri Leonidovitš Radtšenko (; s. 2. joulukuuta 1970 Leningrad, Neuvostoliitto) on venäläinen entinen jalkapalloilija. Hän oli pelipaikaltaan hyökkääjäFIFA Tournaments - Players & Coaches - Dmitri RADCHENKO Dmitriy Radchenko - national football team player == Lähteet == == Aiheesta muualla == * Dmitri Radtšenko National Football Teams-sivustolla Luokka:Neuvostoliittolaiset jalkapalloilijat Luokka:Venäläiset jalkapalloilijat Luokka:Vuonna 1970 syntyneet Luokka:Elävät henkilöt
Etelämantereenkihu

Etelämantereenkihu (Stercorarius maccormicki) on kihujen sukuun kuuluva lintulaji, joka elää eteläisellä pallonpuoliskolla. Sen kannan arvioidaan olevan vakaa. Lajin levinneisyysaluetta ovat Antarktis, Antigua ja Barbuda, Argentiina, Barbados, Brasilia, Kanada, Chile, Costa Rica, Dominikaaninen tasavalta, Falklandinsaaret, Ranskan Guayana, Guadeloupe, Japani, Malediivit, Martinique, Meksiko, Mikronesia, Montserrat, Mozambique, Namibia, Uusi- Seelanti, Panama, Peru, Saint Kitts ja Nevis, Saint Lucia, Saint-Pierre ja Miquelon, Saint Vincent ja Grenadiinit, Seychellit, Etelä-Afrikka, Etelä- Georgia ja Eteläiset Sandwichsaaret, Suriname, Trinidad ja Tobago sekä Yhdysvallat. Lisäksi sitä tavataan muuttolintuna seuraavilla alueilla: Australia, Bermuda, Komorit, Ecuador, Egypti, Fidži, Grönlanti, Intia, Indonesia, Israel, Jordan, Kenia, Mauritius, Oman, Portugali, Somalia, Sri Lanka ja Jemen sekä alkuperältään tuntemattomana seuraavilla alueilla: Bouvet’nsaari, Guatemala, Palau ja Neitsytsaaret. Etelämantereenkihu pesii kaikkialla Antarktiksen rannikoilla, etenkin Rossinmeren alueella. Muuttomatka talvehtimisalueelle suuntautuu pohjoiselle Tyynellemerelle ja Pohjois- Atlantille. Muuttomatka voi ulottua jopa Alaskaan tai Grönlantiin. Etelämantereenkihu pesii melko vähälumisilla alueilla Antarktiksella. Sen ravintoa on pääasiassa kala, mutta se saalistaa myös pingviinejä ja yksinomaisesti niitä varsinkin jos pesintä sattuu pingviiniyhteiskunnan lähistölle. Lajin kannan suuruudeksi arvioidaan 6 000–15 000 aikuista yksilöä, mutta arvio on hyvin epävarma. Myöskään kannan vakaudesta ei ole varmaa tietoa mutta sen oletetaan olevan vakaa.Birdlife.org viitattu 24.1.2017 ==Taksonomia== IUCN sijoittaa lajin sukuun Catharacta (del Hoyo and Collar 2014). Isokihu, C. antarctica ja C. maccormicki (Sibley and Monroe 1990, 1993), jotka ovat koko alueella esiintyviä lajeja, pysyvät erillisinä lajeina, kun taas Christidis and Boles (1994) ja Turbott (1990) sisällyttävät lonnbergin ja antarctican isokihun alalajiksi ja AERC TAC (2003) sisällyttävät etelämantereenkihun isokihun alalajiksi. ==Lähteet== Luokka:Kihut
Freescale Semiconductor

Freescale Semiconductor oli yhdysvaltalainen puolijohteita valmistava suuryritys. Yritys irrotettiin Motorolasta omakseen vuonna 2004. Yritys jatkoi Motorolan puolijohteiden valmistusta kuten PowerPC-suorittimet. Maaliskuussa 2015 julkaistiin tieto Freescalen yhdistymisestä NXP Semiconductorsiin. == Tuotteet == Freescalen tuotteet painottuvat puolijohteisiin ja elektroniikkaan. Freescale on jatkanut eräiden Motorolan suorittimien valmistusta sekä lisännyt uusia kuten i.MX-sarjan. PowerPC 5000 -sarjassa suoritinta käytetään järjestelmäpiirissä, johon yhdistetään myös PowerVR- grafiikkasuoritin. PowerQUICC-sarjassa PowerPC-suoritinta käytetään kommunikaatiosuorittimessa. Freescale ilmoitti ARM-pohjaisesta mallista sarjaan nimellä QorIQ vuonna 2013. Muita tuotteita ovat olleet ColdFire- ja DragonBall-sarjojen mikropiirit ja suorittimet. == Lähteet == == Aiheesta muualla == * Freescale *
NXP Semiconductors

NXP Semiconductors on alankomaalainen puolijohteita valmistava suuryritys. Yritys on alun perin tunnettu nimellä Philips Semiconductors vuoteen 2006 saakka. Maaliskuussa 2015 julkaistiin tieto Freescale Semiconductorin yhdistymisestä NXP Semiconductorsiin. 27\. lokakuuta 2016 julkaistiin tieto, että Qualcomm ostaa elektroniikkayhtiö NXP Semiconductorsin. Kauppa kuitenkin pysähtyi Kiinan vastustukseen. == Tuotteet == NXP on jatkanut eräiden Motorolan ja Freescale Semiconductorin suorittimien valmistusta. NXP:n muita tuotteita ovat QorIQ-järjestelmäpiiri ja StarCore DSP -sarja. QorIQ on jatkoa Freescale Semiconductorin PowerPC-suoritinta käyttävälle PowerQUICC- kommunikaatiopiirille. == Lähteet == == Aiheesta muualla == * NXP Luokka:Philips Luokka:NASDAQ-100-indeksi Luokka:Alankomaalaiset teollisuusyritykset Luokka:Puolijohdevalmistajat Luokka:Alankomaalaiset pörssiyhtiöt
I.MX

i.MX on Freescale Semiconductorin järjestelmäpiirien sarja, joka käyttää ARM- suoritinta. Sarjan suorittimia käytetään muun muassa Amazon Kindle -laitteessa. Sarja on tunnettu aiemmin Motorola/Freescale DragonBall MX -sarjana (eri kuin Motorola 68300 -sarjan DragonBall-mikrokontrollerit). == i.MX 1 == Julkaistu 2001/2002. == i.MX 2 == Mallisarja käyttää ARM9-suoritinta. == i.MX 3 == Mallisarja käyttää ARM11-suoritinta. == i.MX 5 == Mallisarja käyttää ARM Cortex A8 -suoritinta ja Adreno (ent. Imageon) z460 GPU. == i.MX 6 == Mallisarja käyttää ARM Cortex A9 -suoritinta ja Vivante- grafiikkasuoritinta. == i.MX 7 == Mallisarja käyttää ARM Cortex A7-suoritinta. == i.MX 8 == Mallisarja käyttää ARMv8-A 64-bittistä suoritinta. Luokka:Freescale Luokka:ARM-suorittimet
XScale

XScale on ARM arkkitehtuuria ja käskykantaa käyttävä suoritinsarja. Suorittimen on suunnitellut Intel, joka myi sarjan PXA-malliston Marvell Technology Group yhtiölle vuonna 2006. XScale on jatkoa StrongARM suoritinsarjalle, jonka Intel sai DEC:ltä. == PXA == === PXA1088 === Neliytiminen Cortex A7 jossa on Vivante grafiikkasuoritin (GPU). == Käyttökohteet == Käyttökohteita suorittimille ovat olleet: * BlackBerry kämmenlaite * Compaq iPaq kämmenlaite * Dell Axim Pocket PC kämmenlaitesarja * Sharp Zaurus kämmenlaite == Lähteet == Luokka:ARM-suorittimet
Paul Leontjeff

Paul Leontjeff (, 27. tammikuuta 1854 Viapori – 19. maaliskuuta 1928 Helsinki) oli suomenvenäläinen opettaja, kielenkääntäjä ja toimittaja. Paul Leontjeff syntyi kamreeri Ivan Leontjeffin perheeseen. Hän kävi Helsingin yksityislyseon ja valmistui filosofian maisteriksi Helsingin yliopistosta vuonna 1877. Leontjeff työskenteli Aleksanterin kimnaasin latinan ja venäjän opettajana vuosina 1877–1918, Marian tyttökimnaasin matematiikanopettajana ja Helsingin maistraatin ruotsin ja venäjän kääntäjänä vuosina 1920–1928. Lisäksi hän oli niin sanotun Tabunovin koulun johtaja vuosina 1922–1925.Halén, Harry: Helsingin venäläisen Aleksanterin-kimnaasin opettajia ja oppilaita 1870-1918, s. 24. Unholan Aitta 40. Harry Halén, Helsinki 2013. Leontjeff sai Suomen kansalaisuuden vuonna 1892. Venäjän vallankumouksen jälkeen hän toimi ainakin nimellisestiLehtiä toimittivat Suomessa asuneet venäläisemigrantit, mutta vastaavan toimittajan tuli lain mukaan olla Suomen kansalainen. venäjänkielisten Russki listok, Russkaja žizn, Rassvet ja Put -sanomalehtien vastaavana toimittajana. Leontjeff pidätettiin venäläissantarmien Aleksanteri II:n murhan jälkeen Helsingissä järjestämässä ”nihilistijahdissa” vuonna 1882. Kotietsinnässä häneltä löydettiin narodnikkien kiellettyä kirjallisuutta. Tapaus herätti paljon huomiota ja pidätyksen laillisuus kyseenalaistettiin. Hyvämaineinen Leontjeff tunnusti ”hairahduksensa” ja kenraalikuvernööri vapautti hänet. Hän selvisi tapauksesta varoituksella ja sai pitää virkansa, kun taas muut pidätetyt saivat pitkiä karkotustuomioita Siperiaan. Leontjeffin puoliso oli taidemaalari Sofia Leontjeff. ==Lähteet== Luokka:Suomalaiset opettajat Luokka:Suomalaiset toimittajat Luokka:Suomalaiset kielenkääntäjät Luokka:Suomen venäläiset Luokka:Vuonna 1854 syntyneet Luokka:Vuonna 1928 kuolleet
Viron opetus- ja tiedeministeriö

Viron opetus- ja tiedeministeriö (Haridus- ja Teadusministeerium) on Tartossa sijaitseva vuonna 1993 nimellä Kulttuuri ja opetusministeriö (Kultuuri- ja Haridusministeerium) perustettu Viron yleisestä koulutuspolitiikasta, korkeammasta koulutuksesta ja tieteestä vastaava ministeriö.Ministry of education and research, history 1988, 17.5.2014, viitattu 23.1.2017 Ministeri on Mailis Reps,Viron opetus- ja tiedeministeriö, viitattu 23.1.2017 ja ministeriön kansliapäällikkö on ollut vuodesta 2008 alkaen Janar HolmManagement Janar Holm Janar Holm Secretary General,, viitattu 23.1.2017 Janar Holm, cv, viitattu 23.1.2017 . ==Historia== Ministeriöstä erotettiin kulttuuriministeriö 1996 omaksi ministeriökseen. Koulutusjärjestelmää uusittiin seuraavana vuonna, ja siinä yhteydessä ministeriö siirtyi Tallinnasta Tarttoon. Siirtoa tukivat taloudelliset ja alueelliset seikat. Tartto-projekti eli ministeriön siirtoon liittyvä uusi malli ja suunnitelma saatiin päätökseen vuonna 2000.of education and research, history 1996, 17.5.2014, viitattu 23.1.2017 Uusi rakenne otettiin käyttöön heinäkuussa 2001, ja ministeriö on keskittynyt aiempaa enemmän koulutus- ja tiedepolitiikkaan, jolloin osa tehtävistä on siirretty muihin organisaatioihin. Vuoden 2003 alusta ministeriön nimeksi tuli nykyinen opetus- ja tiedeministeriö.Since 1st of July 2001 , viitattu 23.1.2017 ==Rakennus== Ministeriö on sijainnut vuodesta 2001 entisessä pankin talossa Munga tänavilla. Arkkitehti Arnold Matteusin suunnittelema rakennus valmistui 1936. Sen julkisivussa on kuvanveistäjä Juhan Raudseppin veistämät mies- ja naishahmot. Pääsisäänkäynnin luona on Aleksander Ellerin pronssireliefit, jotka kuvaavat teollisuutta ja maanviljelystä. Toinen kerros on entistetty.The building of the Ministry 17.5.2014, viitattu 23.1.2017 ==Lähteet== Luokka:Viron ministeriöt Luokka:Viron koulutus Luokka:Viron tiede ja tekniikka
Mercedes-Benz OM 602

OM 602 on Daimler-Benzin, ja myöhemmin DaimlerChryslerin valmistama, Mercedes- Benz-autoissa käytetty 5-sylinterinen dieselmoottori. == Tekniset tiedot == Moottorin tyyppi OM 602.911 OM 602.912 OM 602.962 OM 602.982 Sylintereitä 5 rivissä 5 rivissä 5 rivissä 5 rivissä Nokka-akseleita (kannen yläpuolinen, ketjukäyttöinen) 1 1 1 1 Venttiilejä per sylinteri (yhteensä) 2 (10) 2 (10) 2 (10) 2 (10) Iskutilavuus (cm3) 2497 2497 2497 2874 Sylinterin halkaisija (mm) 87,0 87,0 87,0 89,0 Iskun pituus (mm) 84,0 84,0 84,0 92,0 Puristussuhde 22,0:1 22,0:1 22,0:1 19,5:1 Teho kW (hv) / kierrosluku 66 (90) / 4600 69 (94) / 4600 90 (122) / 4600 95 (129) / 4000 Vääntömomentti Nm / kierrosluku 154 / 2800 158 / 2600-3100 225 / 2400 300 / 2000 Polttoaineen syöttö Mekaaninen epäsuora (esikammiot) Mekaaninen epäsuora (esikammiot) Mekaaninen epäsuora (esikammiot) Turboahdin Elektroninen suoraruiskutus, turboahdin, välijäähdytin. Öljytilavuus l 7,0 7,0 7,5 7,0 Käytetty malleissa 190 (W201) W124 190 (W201) E-sarja (W210), Sprinter OM 602 Luokka:Polttomoottorit
Marina Bayn metroasema

Marina Bay on Singaporen Mass Rapid Transit -metrojärjestelmän asema Marina Bayn alueella Singaporen keskusta-alueella. Se avattiin North South Linen asemana 4. marraskuuta 1989. Vaihtoyhteys Circle Linelle avattiin 14. tammikuuta 2012. Marina Bayn asema on myös osana vuoden 2022 lopussa avautunutta Thomson–East Coast Linea. Tästä syystä asema on ollut pieniltä osin remontissa. == Junat == Pääteasema Ensimmäinen juna Viimeinen juna ma – la su & yleinen vapaa joka päivä North South Line NS1 Jurong East 6:01 6:26 23:50 NS7 Kranji – – 0:07 NS28 Marina South Pier 6:05 6:29 23:56 Circle Line CC6 Stadium 5:59 6:24 23:55 thumb|left|Aseman sisäänkäynti. == Lähteet == == Aiheesta muualla == * Marina Bayn metroasema Singaporen liikennelaitoksen sivuilla Luokka:Mass Rapid Transitin asemat
Asetyyliserotoniini-O-metyylitransferaasi

Asetyyliserotoniini-O-metyylitransferaasi eli hydroksi-indoli-O- metyylitransferaasi on entsyymi, joka katalysoi asetyyliserotoniinin metylointia melatoniiniksi. Metyyliryhmän luovuttajana toimii S-adenosyylimetioniini. Entsyymi on merkittävä melatoniinin biosynteesin säätelyssä. Asetyyliserotoniini-O-metyylitransferaasin EC-numero on EC 2.1.1.4. ==Toiminta== Asetyyliserotoniini-O-metyylitransferaasia esiintyy niin prokaryootti- kuin eukaryoottisoluissakin. Se on rakenteeltaan dimeeri ja esimerkiksi naudan asetyyliserotoniini-O-metyylitransferaasin molekyylimassa on 76–78 kDa. Asetyyliserotoniini-O-metyylitransferaasin substraatteja ovat asetyyliserotoniinin lisäksi useat muutkin hydroksi-indolit esimerkiksi 5-hydroksi-indolyylietikkahappo ja serotoniini, mutta entsyymin katalysoima reaktio on niillä huomattavasti hitaampi. Metyyliryhmän luovuttavana koentsyyminä toimii S-adenosyylimetioniini, josta muodostuu S-adenosyylihomokysteiiniä. Asetyyliserotoniini-O-metyylitransferaasin aktiivisuus riippuu ihmisen vuorokausirytmistä ja ympäristön valon määrästä. Yöaikaan tämä entsyymi on melatoniinin biosynteesin nopeutta rajoittava tekijä ja päivisin sen aktiivisuus on suurempi. Päivisin melatoniinin biosynteesin nopeutta rajoittaa serotoniini-N-asetyylitransferaasin aktiivisuus. ==Lähteet== Luokka:Transferaasit
Bengt Broms (yli-intendentti)

Bengt Lars Harry Broms (28. helmikuuta 1917 Sortavala – 26. kesäkuuta 1989 HelsinkiBengt Bromsin muistokirjoitus Helsingin Sanomissa 28.6.1989, s. 20. (Maksullinen linkki.)) oli suomalainen filosofian maisteri, joka toimi Helsingin kaupungin eri tehtävissä 1960–1980-luvulla. Bromsin vanhemmat olivat varatuomari Bengt Harry Elias Broms ja Siri Maria Molander. Bengt Broms kirjoitti ylioppilaaksi 1936 ja valmistui Helsingin yliopistosta filosofian kandidaatiksi ja filosofian maisteriksi 1944. Lisäoppia hän hankki opintomatkoillaan Ranskaan 1937, Ruotsiin 1945 ja Yhdysvaltoihin 1948, 1958, 1960 ja 1961. Bengt Broms toimi Suomi-Amerikka yhdistyksen toiminnanjohtajana 1945–1959 ja sen toimitusjohtajana 1959–1962. Hän toimi Helsingin kaupungin tiedotuspäällikkönä vuosina 1962–1971, Helsinki-viikon säätiön ja Helsingin juhlaviikkojen hallituksen puheenjohtajana vuodesta 1970 alkaen ja Finlandia- talon ensimmäisenä johtajana vuosina 1971–1982. Hän sai yli-intendentin arvonimen ensimmäisenä Suomessa vuonna 1974. Broms julkaisi 1980-luvulla muistelmateokset Elämää sivusta, sisältä, sitoutumatta ja Kasvoja, kuvia, katsantoja. ==Lähteet== Luokka:Suomalaiset henkilöt Luokka:Vuonna 1917 syntyneet Luokka:Vuonna 1989 kuolleet
Bengt Broms

Bengt Broms voi tarkoittaa seuraavia henkilöitä: * Bengt Broms (1917–1989), suomalainen yli-intendentti, Finlandia-talon johtaja * Bengt Broms (1929–2023), suomalainen professori ja oikeustieteilijä
StrongARM

StrongARM on Digital Equipment Corporationin kehittämä ARM-suoritin 1990-luvun lopulla. Suoritin oli kehitetty yhteistyössä Advanced RISC Machinesin (nyk. Arm) kanssa. Suoritin oli tarkoitettu kämmentietokoneisiin ja sulautettuihin järjestelmiin. Suoritin päätyi Intelille, joka korvasi sillä RISC-suorittimien sarjansa: i860 ja i960. Myöhemmin Intel korvasi suorittimen XScale-sarjalla. == Mallit == * SA-110 * SA-1100 * SA-1110 * SA-1500 == Lähteet == Luokka:ARM- suorittimet
Mario Pomilio

Mario Pomilio (14. tammikuuta 1921 – 3. huhtikuuta 1990) oli italialainen kirjailija. Hänen tunnetuin teoksensa on Il quinto evangelio ('viides evankeliumi'). Pomiliolle myönnettiin vuonna 1965 Campiello-palkinto, vuonna 1983 Strega-palkinto ja vuonna 1978 Prix du Meilleur livre étranger -palkinto. Pomilio on opiskellut Pisan yliopistossa. Esikoisteosta L'uccello nella cupola (1954) ja teosta Il cimitero cinese (1957) leimaa katolinen maailmankatsomus. Myöhemmin seurannut uskonnollinen kriisi näkyy teoksessa La compromissione (1965). Hänen pääteoksensa on Il quinto evangelio (1975), jossa paljastuu Pomilion perehtyneisyys historiaan ja uskontoon. Tyylillisesti taitava teos muodostuu viidettä evankeliumia eri vuosisadoilla etsivien kirjeistä. Pomilio oli Euroopan parlamentin jäsen Euroopan kansanpuolueen ryhmässä vaalikaudella 1984–1989. ==Teokset== *L'uccello nella cupola, Milano, Bompiani, 1954 *Il testimone, Milano, Massimo, 1956 *Il cimitero cinese, 1957 *Il nuovo corso, Milano, Bompiani, 1959 *La compromissione, Firenze, Vallecchi, 1965 *Contestazione, Milano: Rizzoli *Il cimitero cinese, Milano, Rizzoli, 1969 *Il quinto evangelista, Milano, Rusconi, 1974 *Il quinto evangelio, Milano, Rusconi, 1975 *Il cane sull'Etna, frammenti d'una enciclopedia del dissesto, Milano, Rusconi, 1978 *Scritti cristiani, Milano, Rusconi, 1979 *La formazione critico-estetica di Pirandello, L'Aquila, M. Ferri, 1980 *Opere saggistiche di Mario Pomilio, L'Aquila, M. Ferri, 1980 *Il Natale del 1833, Roma, Gabriele et Mariateresa Benincasa *Edoardo Scarfoglio, Napoli, Guida, 1989 *Una lapide in via del Babuino, Milano, Rizzoli, 1991 *Emblemi, poesie 1949–1953, Napoli, Cronopio, 2000 ==Palkinnot ja tunnustukset== *Premio Marzotto “opera prima” 1954: L'uccello nella cupola *Premio Napoli 1959: Il nuovo corso (ex aequo con Una vampata di rossore di Domenico Rea) *Premio Campiello 1965: La compromissione *Premio Flaiano 1974: Il quinto evangelista *Premio Napoli 1975: Il quinto evangelio *Prix Raymond Queneau pour le Meilleur livre étranger, Pariisi 1977: Il quinto evangelio *Premio Pax, Varsova 1979: Il quinto evangelio *Premio Strega 1983: Il Natale del 1833 *Premio Fiuggi 1983: Il Natale del 1833 == Lähteet == == Aiheesta muualla == * Luokka:Italialaiset kirjailijat Luokka:Italialaiset europarlamentaarikot Luokka:Vuonna 1921 syntyneet Luokka:Vuonna 1990 kuolleet
David Axelrod

David M. Axelrod (s. 22. helmikuuta 1955) on yhdysvaltalainen poliittinen strategi ja konsultti, joka tunnetaan parhaiten Barack Obaman presidentinvaalikampanjoiden päästrategina. Obaman valinnan jälkeen Axelrod nimitettiin presidentin neuvonantajaksi. Axelrod jätti virkansa Valkoisessa talossa vuoden 2011 alussa, ja hänestä tuli Obaman vuoden 2012 uudelleenvalintakampanjan strategi. Hän johtaa tällä hetkellä Chicagon yliopiston Institute of Politics -laitosta. Hän on myös CNN:n poliittinen kommentaattori. Aikaisemmin Axelrod työskenteli Chicago Tribune -sanomalehden politiikan toimittajana. Hänen muistelmateoksensa Believer: My forty years in politics julkaistiin vuonna 2015. == Lähteet == == Aiheesta muualla == Luokka:Yhdysvaltalaiset virkamiehet Luokka:Yhdysvaltalaiset toimittajat Luokka:Yhdysvaltalaiset kolumnistit Luokka:Barack Obama Luokka:Vuonna 1955 syntyneet Luokka:Elävät henkilöt Luokka:Yhdysvaltalaiset politiikantoimittajat Luokka:Yhdysvaltalaiset politiikan kommentaattorit
Carl Wesenberg-Lund

Carl Jørgen Wesenberg-Lund (22. joulukuuta 1867 – 12. marraskuuta 1955) oli tanskalainen luonnontieteilijä sekä tunnettu hydrobiologisti. Hän oli Kööpenhaminan yliopiston dosentti ja limnologian professori vuosina 1922–1939. Lisäksi hän on julkaissut monia teoksia Tanskan makeanveden planktoneista ja vesihyönteisistä, joista tunnetuin lienee vuonna 1915 julkaistu "Insektlivet i ferske Vande". Wesenberg-Lund oli mukana monilla tutkimusmatkoilla Euroopassa sekä Pohjois-Atlantissa. == Lähteet == Luokka:Vuonna 1867 syntyneet Luokka:Vuonna 1955 kuolleet Luokka:Luonnontieteilijät Luokka:Tanskalaiset tietokirjailijat Luokka:Tanskalaiset professorit Luokka:Kööpenhaminan yliopiston professorit